Informacija apie 2012 m. lapkričio 28 d. posėdį

2012 m. lapkričio 28 d. įvyko pirmasis Seimo XII kadencijos Seimo Peticijų komisijos posėdis, kuriame, pirmininkaujant vyriausiai pagal amžių komisijos narei Vidai Marijai Čigriejienei, Komisijos pirmininku buvo išrinktas Darbo partijos frakcijos narys Petras Čimbaras. Komisijos pirmininko pavaduotoja išrinkta Tėvynės sąjungos-Lietuvos krikščionių demokratų frakcijos narė Vida Marija Čigriejienė. 

Komisijos pirmininką ir jo pavaduotoją, vadovaujantis Seimo statuto 46 straipsnio 4 dalimi, dar turės patvirtinti Seimas. 
Vadovaujantis Seimo 2012 m. lapkričio 27 d. priimtu nutarimu Nr. XII-24 „Dėl Lietuvos Respublikos Seimo Peticijų komisijos sudarymo“ komisijoje dirbs aštuoni Seimo nariai: Mindaugas Bastys, Vida Marija Čigriejienė, Petras Čimbaras, Vytautas Kamblevičius, Juzefas Kvetkovskis, Milda Petrauskienė, Audronė Pitrėnienė, Egidijus Vareikis.

